APSTIPRINĀTS

ar Nacionālā kino centra

22.12.2023. rīkojumu Nr.1.22-12

**2024. GADA RAŽOŠANĀ ESOŠO FILMU ATBALSTA KONKURSA NOLIKUMS**

1. **Konkursa mērķis**
2. Nolikums nosaka Nacionālā kino centra (turpmāk – Kino centrs) rīkotā 2024. gada ražošanā esošu filmu atbalsta konkursa (turpmāk – Konkurss) norises un publiskā finansējuma piešķiršanas kārtību. Konkurss tiek rīkots, ievērojot kārtību, kāda noteikta Filmu likumā, Eiropas Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Regula) un Ministru kabineta 2010. gada 12. oktobra noteikumos Nr.975 “Kārtība, kādā Nacionālais kino centrs piešķir publisko finansējumu filmu nozares projektiem” (turpmāk – MK noteikumi Nr.975).
3. Iepazīties ar Konkursa nolikumu var Kino centra mājaslapā [www.nkc.gov.lv](http://www.nkc.gov.lv).
4. **Konkursa mērķis ir atbalstīt šādu ar Kino centra finansiālo atbalstu ražošanā esošo filmu projektu ražošanas turpināšanu:**
   1. animācijas filmu projekti **Laimīgie** (producents SIA “Atom Art”), **Straume** (producents SIA “Dream Well Studio”), **Ziemeļu zvaigzne** (producents SIA “Studija Kokles”), **Trakmakāns** (producents SIA “Ego Media”), **Karmiskais Mezgls** (producents SIA “Studija Lokomotīve”), **URGA, JO un PO** (producents SIA “DOMO GROUP”);
   2. dokumentālo filmu projekti **Tukšums** (producents SIA “Mistrus Media”), **Mildas istaba** (producents SIA “Bite Films”), **Es domāju par kaķi** (producents SIA “Kompānija Hargla”), **Anonīmais terorakts** (producents SIA “RED DOT MEDIA”), **Visi putni skaisti dzied** (producents SIA “VFS FILMS”), **Dzelzs** (producents SIA “Vertov”), **Puika** (producents SIA “Trickster Pictures”), **Brīnišķīgais tukšums** (producents SIA “Riverbed”);
   3. spēlfilmu projekti **Uļa** (producents “Ego Media”), **Izdzīvošanas skola** (producents SIA “Baltic Pine Films”), **Sausi slīkstot** (producents SIA “Trickster Pictures”), **Vasaras nogurdinātie** (producents SIA “White Picture”), **Klajumā aiz meža** (producents “Mistrus Media”), **Pēdējais vārds** (producents “Red Dot Media”), **Burlaki** (producents “TRITONE STUDIO”), **Bērns** (producents “Trickster Pictures”).
5. Konkursa finansējumu veido Kultūras ministrijas apakšprogrammas “Filmu nozare” finansējums līdz **4 042 263 EUR**. Ja finansējums netiek apgūts Konkursā minēto filmu ražošanas turpināšanas projektu pieteikumiem, Kino centram ir tiesības neapgūtā finansējuma daļu novirzīt citu Kino centra konkursu finansēšanai, ja tas ir nepieciešams.
6. Projekti var tikt iesniegti Konkursā tad, ja līdz projektu iesniegšanas dienai ir izpildītas iepriekš ar Kino centru noslēgtā attiecīgā projekta finansēšanas līguma saistības (iesniegti visi līgumā noteiktie materiāli un nodevumi, parakstīti akti par līguma izpildi). Gadījumos, ja projekta īstenošanai ir būtiska esošā un plānotā Kino centra finansējuma pieejamības nepārtrauktība, projektu var iesniegt Konkursā pirms iepriekš ar Kino centru noslēgtā attiecīgā projekta finansēšanas līgumā noteikto saistību izpildes. Šajā gadījumā Projektam jāpievieno rakstisks pamatojums projekta iesniegšanai un starpatskaite par iepriekš ar Kino centru noslēgtā attiecīgā projekta finansēšanas līguma izpildi uz Projekta iesniegšanas brīdi.
7. **Projektu iesniedzēji, kas var pretendēt uz finansējumu projektu īstenošanai**
8. Projektu Konkursam iesniedz šī nolikuma 3.punktā minētie filmu producenti, kas reģistrēti kā komersanti, biedrības vai nodibinājumi un saskaņā ar Ministru kabineta 2010. gada 29. jūnija noteikumiem Nr.586 „Filmu producentu reģistrācijas kārtība” reģistrēti kā filmu producenti.
9. Uz finansējumu nevar pretendēt, ja:
   1. projekta iesniedzējs atbilst grūtībās nonākuša komersanta pazīmēm, kas noteiktas Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu 18. punktā;
   2. projekta iesniedzējam projekta iesniegšanas dienā ir nodokļu parādi un valsts sociālās apdrošināšanas obligāto iemaksu parādi saskaņā ar normatīvajiem aktiem;
   3. projekta iesniedzējs nav izpildījis saistības, kas izriet no iepriekš ar Kino centru noslēgtajiem finansēšanas līgumiem, t.sk. gada laikā pēc filmas, kura saņēmusi publisko finansējumu, pabeigšanas nav nodevis to Latvijas Nacionālajam arhīvam saskaņā ar Filmu likuma 4. panta 1.daļu.

**III. Projekta sagatavošana un iesniegšana**

1. **Projektu sagatavo datorrakstā latviešu valodā.**
2. Ja kāds no projekta sastāvā esošajiem dokumentiem ir svešvalodā, tam jāpievieno projekta iesniedzēja atbildīgās amatpersonas apliecināts (uzraksts “Tulkojums pareizs”, datums, paraksts un paraksta atšifrējums) tulkojums latviešu valodā vai rakstisks kopsavilkums - pārskats par dokumenta saturu.
3. Projekta dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām.
4. **Projekta saturs/ iesniedzamie dokumenti**:
   1. **aizpildīta projekta iesnieguma veidlapa** (šī nolikuma **1.pielikums**);
   2. **ziņojums par filmas projekta īstenošanas gaitu**, kas sastāv no šādiem dokumentiem:
      1. **detalizēts apraksts par filmas ražošanas gaitu**, kam pievienota norāde uz elektronisku adresi, kurā straumēšanas režīmā pieejams projekta vizuālais (atlasīts uzfilmētais, izveidotais vai samontētais) materiāls. Ja filma tiek veidota kā kopprodukcija, aprakstā jāsniedz pārskats par esošajiem vai potenciālajiem kopproducentiem, to piesaistes iespējām;
      2. **detalizēts filmas ražošanas turpināšanas darbu kalendārais plāns**;
      3. **detalizēta filmas kopējā tāme**, kurā atsevišķās ailēs ir norādīts Kino centra kopējais plānotais ražošanas atbalsts, Kino centra jau piešķirtais ražošanas finansējums, kā arī Konkursā pieprasītais finansējums. Pieteikuma tāmē iekļaujamas arī zvērināta revidenta izmaksas, ja pieprasījuma summa pārsniedz **35 000 EUR.** Sastādot tāmi, jāņem vērā, ka ne mazāk kā 80 % no Centra piešķirtā finansējuma jālieto tā, lai samaksātu par pakalpojumiem Latvijā reģistrētiem pakalpojumu sniedzējiem[[1]](#footnote-2);
      4. **aktualizēts filmas finansēšanas plāns**[[2]](#footnote-3);
      5. tikai projektiem, kas, pretendējot uz filmas ražošanas nepārtrauktību, tiek iesniegti pirms izpildītas iepriekš ar Kino centru noslēgtā attiecīgā projekta finansēšanas līguma saistības **-** **pamatojums** projekta iesniegšanai un **starpatskaite par iepriekš ar Kino centru noslēgtā attiecīgā projekta finansēšanas līguma izpildi uz Projekta iesniegšanas brīdi**. Starpatskaite jāsagatavo Excel formātā, izmantojot Centra mājaslapā esošo atskaites veidlapu.
5. **Projektu iesniegšanas termiņš ir atvērts līdz 2024. gada 30. septembra plkst.23:59**.
6. Projektu noteiktā termiņā iesniedz **elektroniska dokumenta formā** atbilstoši normatīvajiem aktiem par elektronisko dokumentu noformēšanu (dokumentam jābūt parakstītam ar drošu elektronisko parakstu), kas tiek nosūtīts uz Kino centra **e-adresi[[3]](#footnote-4) \_DEFAULT@90000022100** vai, sūtot no[Latvija.lv](https://latvija.lv/), adresāta logā izvēloties **Nacionālais kino centrs**.**Elektroniskajā dokumentā atsevišķā failā** jābūt filmas kopējai **tāmei Excel** formātā, filmas **finansēšanas plānam Excel** formātāun **scenārijam PDF formātā**. **Pārējos šī nolikuma 12.punktā norādītos dokumentus** vēlams ietvert elektroniskajā dokumentā **vienā PDF failā.** Ja projektam tiek pievienots kāds elektroniski parakstīts dokuments, tad projekta pieteikumā tas jāiekļauj elektroniska dokumenta formā (piemēram, elektroniski parakstīta vienošanās).
7. Neatkarīgi no Konkursa rezultātiem Kino centrs uzglabā iesniegto projektu. Konkursā neatbalstīta projekta gadījumā projekts tiek uzglabāts 5 (piecus) gadus no projekta iesniegšanas datuma.
8. **Personas datu apstrāde**
9. Personas datu apstrādes mērķis ir datu apstrāde publiskā finansējuma piešķiršanai un tā izlietojuma uzraudzībai.
10. Personas datu veidi noteikti šajā nolikumā un Noteikumos.
11. Kino centrs veic projekta dokumentos iekļauto personas datu apstrādi, lai izpildītu uz pārzini attiecināmu juridisku pienākumu. Normatīvo aktu pamatojums: Vispārīgā datu aizsardzības regulas 6.p. 1.d. "c", Filmu likuma 8. pants, Ministru kabineta 2010. gada 12. oktobra noteikumi Nr.975 “Kārtība, kādā Nacionālais kino centrs piešķir publisko finansējumu filmu nozares projektiem”.
12. Kino centrs personas datu uzglabā, kamēr pastāv juridisks pienākums projekta dokumentus un tā saturā esošos personas datus glabāt saskaņā ar normatīvajiem aktiem.
13. Kino centrs nodrošina visu normatīvo aktu prasību ievērošanu darbā ar personas datiem tai skaitā, bet ne tikai pienācīgu uzglabāšanu, atbilstošus drošības pasākumus, lai nepieļautu nesankcionētu piekļuvi datiem. Personu datu apstrādātāji apstrādā personas datus savu amata pienākumu ietvaros tikai tiešo pienākumu izpildei, ievērojot Kino centra iekšējos dokumentos noteiktos personas datu apstrādes pamatprincipus un konfidencialitātes prasības.
14. Personas datu subjektiem ir tiesības pieprasīt piekļuvi personas datiem un to labošanu vai dzēšanu, apstrādes ierobežošanu, tiesības iebilst pret apstrādi, tiesības uz datu pārnesamību, kā arī tiesības vērsties uzraudzības iestādē - Datu valsts inspekcijā (www.dvi.gov.lv).

**V. Projektu vērtēšana**

1. Projektus vērtē Kino centrs un Kino centra izveidota attiecīgā filmu veida ekspertu komisija (turpmāk – Komisija), kas darbojas saskaņā ar Kino centra apstiprinātu nolikumu.
2. **Projektu izvērtēšana notiek reizi kalendārajā mēnesī pēc 1.datuma, izvērtējot iepriekšējā mēnesī iesniegtos projektus.** Atsevišķos gadījumos, ja tas ir būtiski ražošanas nepārtrauktībai un ir iespējams sasaukt Komisijas sēdi, iesniegtos projektu pieteikumus Komisija var lemt izskatīt arī to iesniegšanas mēnesī.
3. Kino centrs 20 dienu laikā pēc katra mēneša 1. datuma (14.punktā minētajos izņēmuma gadījumos – 20 dienu laikā pēc projektu iesniegšanas) veic projekta un projekta iesniedzēja vērtēšanu atbilstoši šī nolikuma 2.pielikumā norādītajiem administratīvās atbilstības vērtēšanas kritērijiem:
   1. ja projekta iesniedzējs vai projekts 2.pielikumā norādītajos 1.1. – 1.6. un 2.1. – 2.5. atbilstības kritērijos saņēmis vismaz vienu vērtējumu „Nē”, Kino centrs pieņem lēmumu par projekta neatbilstību administratīvās atbilstības vērtēšanas kritērijiem un atteikumu piešķirt finansējumu;
   2. ja projekts vienā vai vairākos 2.pielikuma 2.6. – 2.10. atbilstības kritērijos saņēmis vērtējumu „Nē”, Kino centrs vienu reizi projekta iesniedzējam nosūta (pa pastu vai uz projekta iesniedzēja norādīto e-pasta adresi) rakstisku pieprasījumu 7 (septiņu) darbdienu laikā no pieprasījuma nosūtīšanas precizēt projektu vai iesniegt Kino centrā papildu informāciju. Pēc pieprasītās informācijas saņemšanas Kino centrs atkārtoti vērtē projekta atbilstību 2.pielikuma 2.6. – 2.10. atbilstības kritērijiem. Ja pēc atkārtotas vērtēšanas projekts 2.pielikuma 2.6. – 2.10. atbilstības kritērijos saņēmis vismaz vienu vērtējumu „Nē” vai projekta iesniedzējs noteiktajā termiņā neiesniedz pieprasīto papildu informāciju, Kino centrs pieņem lēmumu par projekta neatbilstību administratīvās atbilstības vērtēšanas kritērijiem un atteikumu piešķirt finansējumu.
4. Ja projekts atbilst visiem administratīvās atbilstības vērtēšanas kritērijiem, to turpina izvērtēt Komisija, kas, tiekoties ar projekta iesniedzēju (projekta autoriem un producentiem), detalizēti iepazīstas ar iesniegtā projekta ziņojumu par filmas projekta īstenošanas gaitu. **Par tikšanās norises vietu, laiku un norises kārtību Kino centrs rakstiski informē (nosūtot informāciju uz projekta iesniedzēja norādīto e-pasta adresi) projekta iesniedzēju ne vēlāk kā 5 (piecas) kalendārās dienas pirms noteiktā datuma**.
5. Par tikšanos šī nolikuma izpratnē tiek uzskatīta tikšanās klātienē, kā arī tikšanās, kas organizēta attālināti, izmantojot pieejamās tiešsaistes platformas.
6. Pēc tikšanās ar projekta iesniedzēju (projekta autoriem un producentiem) Komisija izvērtē projekta īstenošanas gaitas atbilstību iepriekš ar Kino centru noslēgtajiem finansēšanas līgumiem, t.sk. to noteiktajiem mērķiem un realizācijas termiņiem, un iepriekš Kino centrā iesniegtā projekta finansēšanas un ražošanas plāniem. Komisija sniedz Kino centra vadītājam atzinumu par finansējuma piešķiršanu projekta atbalstīšanai vai atteikumu piešķirt finansējumu.
7. Izvērtējot projektu un sniedzot atzinumu Kino centra vadītājam, Komisija ņem vērā MK noteikumu Nr.975 19.punktā minētos nosacījumus par pieļaujamo finansējuma intensitāti.
8. Ievērojot Komisijas sniegto atzinumu, Kino centra vadītājs ne vēlāk kā līdz nākamā mēneša 1.datumam pieņem lēmumu par finansējuma piešķiršanu projekta atbalstīšanai vai atteikumu piešķirt finansējumu, kuru paziņo projekta iesniedzējam. Kino centra vadītājs objektīvu iemeslu dēļ var pagarināt lēmuma pieņemšanas termiņu saskaņā ar Administratīvā procesa likuma 64. panta otro daļu. Paziņojumu par Konkursa rezultātiem publicē Kino centra mājas lapā [www.nkc.gov.lv](http://www.nkc.gov.lv)**.** Vienlaikus Kino centrs publicē informāciju par vēl pieejamo Konkursa finansējumu.

**VI. Finansēšanas līguma noslēgšana**

1. Kino centrs mēneša laikā pēc lēmuma pieņemšanas par finansējuma piešķiršanu projekta atbalstīšanai, noslēdz ar projekta iesniedzēju finansēšanas līgumu par projekta īstenošanu. Kino centrs pieprasa no projektu iesniedzēja finansēšanas līguma sagatavošanai un uzraudzībai nepieciešamos dokumentus (piemēram, piešķirtā finansējuma izlietojuma tāmi un darbu grafikus).
2. Ja finansēšanas līgums par projekta īstenošanu netiek noslēgts noteiktajā termiņā, Kino centrs atceļ lēmumu par finansējuma piešķiršanu projekta atbalstīšanai.
3. Projekta īstenošana un Kino centra veiktā projekta īstenošanas uzraudzība tiek veikta saskaņā ar MK noteikumu Nr.975 VII sadaļā noteikto kārtību un noslēgto finansēšanas līgumu.

**1.PIELIKUMS**

# NACIONĀLĀ KINO CENTRA

# 2024.gada RAŽOŠANĀ ESOŠU FILMU atbalsta konkursS

# Projekta iesnieguma VEIdlapa

|  |
| --- |
| **PROJEKTA NOSAUKUMS** |
|  |

**LATVIEŠU VALODĀ**

|  |  |
| --- | --- |
| |  | | --- | |  |   **ANGĻU VALODĀ** |

**PROJEKTA VEIDS un TEHNISKIE PARAMETRI**

|  |  |  |  |  |  |
| --- | --- | --- | --- | --- | --- |
|  | **SPĒLFILMA** |  | **ANIMĀCIJAS FILMA** |  | **DOKUMENTĀLĀ FILMA** |

|  |  |  |  |
| --- | --- | --- | --- |
| **Ražošanas formāts** |  | **Plānotais garums** |  |

**PROJEKTA IESNIEDZĒJS – PRODUCĒJOŠĀ KOMPĀNIJA (juridiska persona)**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | | | | | | | | | | | | | | | | |
| **nosaukums** | |  | | | | | | | | | | | | | | |
| **Nodokļu maksātāja reģistrācijas Nr.** | | | | |  | | | | | | | | | | | |
| **Filmu producenta apliecības reģ.nr.** | | | | |  | | | | | | | | | | | |
| **Vadītājs (vārds, uzvārds, amats)** | | | | |  | | | | | | | | | | | |
| **juridiskā adrese** | |  | | | | | | | | | | | | | LV- | |
| **faktiskĀ adrese**  **ja atšķiras no juridiskās adreses** | |  | | | | | | | | | | | | | LV- | |
| **Tālrunis** | | **E-pasts** | | | | | | | | | | | | | | |
|  | | | |  | | |  |  |  | |  |  |  | | |  | |
| **FILMAS KOPĒJAIS BUDŽETS, EUR** | | | | | | | | |  | | | | | | | |
| **KOPĒJAIS PLĀNOTAIS NKC FINANSĒJUMS, EUR** | | | | | | | | |  | | | | | | | |
| **ŠAJĀ KONKURSĀ PIEPRASĪTAIS NKC FINANSĒJUMS, EUR** | | | | | | | | |  | | | | | | | |
| **PLĀNOTAIS FILMAS PABEIGŠANAS LAIKS (GADS UN MĒNESIS)** | | | | | | | | |  | | | | | | | |
|  | | | |  | | | | | | | | | | | | |
| **PRODUCENTS (vārds, uzvārds)** | | |  | | | | | | | | | | | | | |
| **e-pasts un tālruņa nr. saziņai** | | |  | | | | | | | | | | | | | |
| **Režisors** |  | | **Scenārists** | | |  | | | | **Operators** | | | |  | | |
| **Mākslinieks** |  | | **Komponists** | | |  | | | | **Citi** | | | |  | | |
| **Montāžas režisors** |  | | **Skaņu režisors** | | |  | | | |

|  |  |  |  |  |  |  |  |
| --- | --- | --- | --- | --- | --- | --- | --- |
| |  | | --- | | Projekta iesniedzēja apliecinājums: |   Es, apakšā parakstījies (-usies), projekta iesniedzēja atbildīgā amatpersona apliecinu, ka uz iesnieguma iesniegšanas brīdi   * saskaņā ar Ministru kabineta 2010. gada 12. oktobra noteikumu Nr.975 “Kārtība, kādā Nacionālais kino centrs piešķir publisko finansējumu filmu nozares projektiem” 19. punktu ne mazāk kā 80 procenti no piešķirtā finansējuma tiks izlietots, lai samaksātu par pakalpojumiem (precēm) Latvijā reģistrētiem pakalpojumu sniedzējiem; * Projekta iesniedzējs neatbilst normatīvajos aktos noteiktiem kritērijiem, lai tam pēc kreditoru pieprasījuma piemērotu maksātnespējas procedūru; * Projekta iesniedzēja interesēs fiziska persona nav izdarījusi noziedzīgu nodarījumu, kas skāris Latvijas Republikas finanšu intereses, un komersantam, kooperatīvai sabiedrībai un individuālajam uzņēmumam saskaņā ar Krimināllikumu nav piemēroti piespiedu ietekmēšanas līdzekļi; * attiecībā uz sadarbības partneri, t.sk., īpašnieku, valdes locekļiem, patiesā labuma guvējiem, pārstāvēttiesīgām personām, mātes vai meitas uzņēmumiem, u.tml., nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas; * sagatavojot projektu ir ievēroti Latvijas Republikas normatīvie akti, tai skaitā Autortiesību likuma prasības.   **Piekrītu visām Konkursa nolikumā noteiktajām prasībām un apliecinu, ka šajā veidlapā un projektā sniegtā informācija ir pilnīga un patiesa.**   |  |  | | --- | --- | | **Atbildīgā amatpersona:** | | | Vārds, uzvārds |  | | Amats |  | |

**2.PIELIKUMS**

#### Administratīvās atbilstības vērtēšanas kritēriji

**1. Projekta iesniedzēja atbilstības kritēriji**

|  |  |  |  |
| --- | --- | --- | --- |
| Nr.p.k. | Kritērijs | Jā | Nē |
| 1.1. | Projekta iesniedzējs atbilst MK noteikumu Nr.975 4.punktā minētajiem nosacījumiem, Latvijas filmas veidošanas projekta iesniedzējs atbilst Filmu likuma 8.panta trešajā daļā minētajiem nosacījumiem |  |  |
| 1.2. | Projekta iesniedzējam nav nodokļu parādu un valsts sociālās apdrošināšanas obligāto iemaksu parādu [[4]](#footnote-5) |  |  |
| 1.3. | Projekta iesniedzējs neatbilst grūtībās nonākuša komersanta pazīmēm, kas noteiktas Regulas 2.panta 18.punktā |  |  |
| 1.4. | Projekta iesniedzējs ir izpildījis saistības, kuras izriet no iepriekš ar Kino centru noslēgtajiem finansēšanas līgumiem par projektu īstenošanu, tai skaitā saskaņā ar Filmu likuma 4.panta pirmo daļu gada laikā pēc publisko finansējumu saņēmušās filmas pabeigšanas ir nodevis Latvijas Nacionālajam arhīvam filmas oriģinālu vai filmas kopiju tādā formātā, kas ļauj iegūt filmas oriģināla kvalitāti |  |  |
| 1.5. | Projekta iesniedzējs nav raidorganizācija |  |  |
| 1.6. | Vairāk nekā 25 % no projekta iesniedzēja pamatkapitāla vai balsstiesību nepieder valstij vai pašvaldībai, raidorganizācijai vai valsts vai pašvaldību kapitālsabiedrībām |  |  |

**2. Projekta atbilstības kritēriji**

|  |  |  |  |
| --- | --- | --- | --- |
| Nr.p.k. | Kritērijs | Jā | Nē |
| 2.1. | Projekts ir iesniegts noteiktajā termiņā |  |  |
| 2.2. | Projekts attiecas uz Konkursa mērķi saskaņā ar nolikumu |  |  |
| 2.3. | Projekts ir Latvijas filma saskaņā ar Filmu likuma 3.panta 1.punktu |  |  |
| 2.4. | Latvijas spēlfilmas vai animācijas filmas veidošanas projekts atbilst MK noteikumu Nr.975 16.punktā minētajiem nosacījumiem |  |  |
| 2.5. | Projekts atbilst MK noteikumu Nr.975 17.punktā minētajiem nosacījumiem |  |  |
| 2.6. | Projekta iesnieguma veidlapa ir pilnībā aizpildīta, un to ir parakstījusi projekta iesniedzēja amatpersona vai pilnvarota persona |  |  |
| 2.7. | Ir ievērotas noteiktās prasības attiecībā uz projekta noformējumu, eksemplāru (kopiju) skaitu, iesniegšanas veidu |  |  |
| 2.8. | Ir iesniegti visi nepieciešamie dokumenti |  |  |
| 2.9. | Projektā pieprasītais finansējuma apmērs atbilst nolikumā noteiktajam finansējuma apmēram (ja attiecināms) |  |  |
| 2.10. | Projektā norādītais līdzfinansējuma apmērs nav mazāks par nolikumā noteikto līdzfinansējuma apmēru (ja attiecināms) |  |  |

1. Saskaņā ar Ministru kabineta noteikumiem nr.975 (punkts nr. 19.2). [↑](#footnote-ref-2)
2. Finansēšanas plānam jāizmanto Kino centra veidlapa (veidlapu un tās aizpildīšanas instrukciju var saņemt Kino centra mājas lapā). [↑](#footnote-ref-3)
3. Informācijai par e-adresi skat. <https://latvija.lv/BUJEadrese> [↑](#footnote-ref-4)
4. Kino centrs pārbauda pretendenta nodokļu parāda neesamību Valsts ieņēmumu dienesta administrētajā nodokļu (nodevu) parādnieku datubāzē <https://www6.vid.gov.lv/> . [↑](#footnote-ref-5)